
Cyhoeddwyd dan nawdd Cynllun Adnoddau Addysgu a Dysgu CBAC

I Dominic a Nathaniel – boed iddyn nhw ddod i fwynhau, parchu a gofalu am dirweddau arfordirol a phopeth sy’n byw ynddyn nhw.

Mae’r gydnabyddiaeth, gan gynnwys cydnabyddiaeth ffotograffau, i’w gweld ar dudalen 215.

Gwnaed pob ymdrech i gysylltu â’r holl ddeiliaid hawlfraint, ond os oes unrhyw rai wedi’u hesgeuluso’n anfwriadol, bydd y cyhoeddwyr yn falch o wneud y trefniadau angenrheidiol ar y cyfle cyntaf.

Er y gwnaed pob ymdrech i sicrhau bod cyfeiriadau gwefannau yn gywir adeg mynd i’r wasg, nid yw Hodder Education yn gyfrifol am gynnwys unrhyw wefan y cyfeirir ati yn y llyfr hwn. Weithiau mae’n bosibl dod o hyd i dudalen we a adleolwyd trwy deipio cyfeiriad tudalen gartref gwefan yn ffenestr LlAU (URL) eich porwr.

Polisi Hachette UK yw defnyddio papurau sy’n gynhyrchion naturiol, adnewyddadwy ac ailgylchadwy o goed a dyfwyd mewn coedwigoedd cynaliadwy ac o ffynonellau eraill a reolir. Disgwylir i’r prosesau torri coed a gweithgynhyrchu gydymffurfio â rheoliadau amgylcheddol y wlad y mae’r cynnyrch yn tarddu ohoni.

Archebion: cysylltwch â Bookpoint Ltd, 130 Park Drive, Milton Park, Abingdon, Oxon OX14 4SE. Ffôn: +44 (0)1235 827827. Ffacs: +44 (0)1235 400401. E-bost: education@bookpoint.co.uk. Mae’r llinellau ar agor rhwng 9.00 a 17.00 o ddydd Llun i ddydd Sadwrn, gyda gwasanaeth ateb negeseuon 24 awr. Gallwch hefyd archebu trwy wefan Hodder Education: www.hoddereducation.co.uk.

Cedwir pob hawl. Heblaw am ddefnydd a ganiateir o dan gyfraith hawlfraint y DU, ni chaniateir atgynhyrchu na thrawsyrru unrhyw ran o’r cyhoeddiad hwn mewn unrhyw ffurf na thrwy unrhyw gyfrwng, yn electronig nac yn fecanyddol, gan gynnwys llungopïo a recordio, na’i chadw mewn unrhyw system storio ac adfer gwybodaeth, heb ganiatâd ysgrifenedig gan y cyhoeddwr neu dan drwydded gan yr Asiantaeth Drwyddedu Hawlfraint Cyfyngedig. Gellir cael rhagor o fanylion am drwyddedau o’r fath (ar gyfer atgynhyrchu reprograffig) gan yr Asiantaeth Drwyddedu Hawlfraint Cyfyngedig: Copyright Licensing Agency Limited, www.cla.co.uk

Cynnwys


Cyflwyniad

PENNOD 1:  Dynameg y system arfordirol – llifoedd egni

1  Arfordiroedd fel systemau agored

2  Mewnbynnau egni – tonnau, llanwau a cheryntau

3  Adborth, ecwilibriwm ac arfordiroedd

4  Gwerthuso’r mater: asesu pwysigrwydd cymharol y ffynonellau egni gwahanol yn y system arfordirol

PENNOD 2:  Dynameg y system arfordirol – y prosesau sydd ar waith yn y parth arfordirol

1  Prosesau erydu morol

2  Hindreuliad isawyrol a màs-symudiad

3  Mathau o waddodion arfordirol a’u ffynonellau

4  Prosesau trawsgludo a dyddodi yn y parth arfordirol

5  Gwerthuso’r mater: i ba raddau gellir dweud mai egni tonnau yw’r dylanwad mwyaf arwyddocaol ar drawsgludiad gwaddod yn y parth arfordirol?

PENNOD 3:  Morlinau cyferbyniol

1  Uwcholwg morlinau

2  Arfordiroedd egni uchel – clogwyni morol a llyfndiroedd glannau

3  Arfordiroedd egni isel – uwcholwg a phroffil traethau

4  Arfordiroedd egni tonnau isel – morydau a deltâu

5  Gwerthuso’r mater: i ba raddau mae clogwyni morol wedi ffurfio yn sgil erydiad?

PENNOD 4:  Ecosystemau mewn amgylcheddau arfordirol

1  Cydnabod gwerth ecosystemau arfordirol

2  Olyniaeth ecolegol: morfeydd heli a thwyni tywod morol

3  Ecosystemau mangrofau a riffiau cwrel

4  Gwerthuso’r mater: asesu rôl llystyfiant o ran datblygiad systemau twyni morol dros amser

PENNOD 5:  Dynameg y system arfordirol – newid yn lefel y môr

1  Ffactorau sy’n achosi newid yn lefel y môr

2  Tirweddau a thirffurfiau nodweddiadol

3  Llifogydd arfordirol: risgiau a rheoli

4  Gwerthuso’r mater: asesu dylanwad y newid yn lefel y môr ar ddatblygiad tirffurfiau a thirweddau arfordirol

PENNOD 6:  Pwysigrwydd arfordiroedd ar gyfer gweithgareddau dynol

1  Twf poblogaethau ac aneddiadau

2  Adnoddau yn y parth arfordirol

3  Pwysigrwydd y parth arfordirol ym mhroses globaleiddio

4  Gwerthuso’r mater: i ba raddau mae’r ffordd mae cymdeithas yn defnyddio adnoddau’r parth arfordirol yn dibynnu ar y dechnoleg sydd ar gael iddi?

PENNOD 7:  Risg, gwydnwch a rheoli arfordirol

1  Risgiau i weithgareddau dynol ar hyd morlinau

2  Rheoli morlinau i gynyddu gwydnwch gan ddefnyddio peirianneg galed a meddal

3  Cynllunio ar gyfer newid arfordirol

4  Gwerthuso’r mater: trafod y farn bod amddiffynfeydd arfordirol caled yn achosi mwy o broblemau nag y maen nhw’n eu datrys

PENNOD 8:  Canllaw astudio

1  Canllaw i’r cynnwys

2  Canllaw asesu

Geirfa

Cydnabyddiaeth





Cyflwyniad


Mae’r arfordir yn amgylchedd dynamig, ac mae cyfuniad unigryw y môr, yr atmosffer a’r tir yn creu tirffurfiau a thirweddau sy’n ddramatig a chynnil. Mae’r newidiadau diweddar i’r cwricwlwm Safon Uwch wedi pwysleisio pwysigrwydd daearyddiaeth ffisegol, a bwriad y llyfr hwn yw cefnogi ac annog hynny gan ddefnyddio astudiaethau achos o bob cwr o’r byd. Gan fod lefel y môr yn codi yn sgil cynhesu byd-eang, mae angen datblygu gwybodaeth a dealltwriaeth fanwl o systemau a phrosesau arfordirol ar unwaith. Mae erydiad a llifogydd yn bygwth ein morlinau, sy’n golygu bod angen rheolaeth gynaliadwy ar draws y continwwm datblygiad. Bydd y llyfr hwn hefyd yn trafod gwerth tirweddau arfordirol o safbwynt aneddiadau, trafnidiaeth, masnach, twristiaeth ac echdynnu mwynau.


Cyfres Meistroli’r Testun Safon Uwch Daearyddiaeth

Nod y llyfrau yn y gyfres hon yw cynorthwyo dysgwyr sy’n ceisio cyrraedd y graddau uchaf. Er mwyn cyrraedd y graddau uchaf mae angen i fyfyrwyr wneud mwy na dysgu ar gof. Traean yn unig o’r marciau sy’n cael ei roi yn yr arholiad am gofio gwybodaeth mewn arholiad Daearyddiaeth Safon Uwch (Amcan Asesu 1, neu AA1). Mae cyfran uwch o farciau’n cael eu cadw ar gyfer tasgau gwybyddol mwy heriol, gan gynnwys dadansoddi, dehongli a gwerthuso gwybodaeth a syniadau daearyddol (Amcan Asesu 2, neu AA2). Felly, mae’r deunydd yn y llyfr hwn wedi cael ei ysgrifennu a’i gyflwyno’n bwrpasol mewn ffordd sy’n annog darllen gweithredol, myfyrio a meddwl yn feirniadol. Y nod gyffredinol yw eich helpu chi i ddatblygu’r ‘galluoedd daearyddol’ dadansoddol ac arfarnol sydd eu hangen arnoch i lwyddo mewn arholiad. Mae cyfleoedd i ymarfer a datblygu sgiliau trin data wedi’u cynnwys yn y testun drwyddo draw hefyd (gan gefnogi Amcan Asesu 3, neu AA3).

Mae pob llyfr Meistroli’r Testun Daearyddiaeth yn annog myfyrwyr i ‘feddwl yn ddaearyddol’ drwy’r amser. Yn ymarferol mae hyn yn gallu golygu dysgu sut i integreiddio cysyniadau daearyddol – gan gynnwys lle, graddfa, cyd-ddibyniaeth, achosiaeth ac anghydraddoldeb – yn y ffordd rydym yn meddwl, yn dadlau ac yn ysgrifennu. Mae’r llyfrau hefyd yn manteisio ar bob cyfle i feithrin cysylltiadau synoptig (sef gwneud cysylltiadau ‘pontio’ rhwng themâu a thestunau). Mae llawer o gysylltiadau wedi’u pwysleisio rhwng Tirweddau arfordirol a thestunau Daearyddiaeth eraill, fel Lleoedd newidiol, Cylchredau dŵr a charbon neu Systemau byd-eang.



Defnyddio’r llyfr hwn

Gellir darllen y llyfr hwn o glawr i glawr, neu mae’n bosibl darllen pennod yn annibynnol yn ôl yr angen. Mae’r un nodweddion yn cael eu defnyddio ym mhob pennod:


	•  Mae Amcanion yn sefydlu’r pedwar prif bwynt (ac adran) ym mhob pennod.

	•  Mae Cysyniadau allweddol yn syniadau pwysig sy’n ymwneud naill ai â disgyblaeth Daearyddiaeth yn ei chyfanrwydd neu ag astudio tirweddau arfordirol yn fwy penodol.

	•  Mae Astudiaethau achos cyfoes yn cymhwyso syniadau, damcaniaethau a chysyniadau daearyddol i gyd-destunau lleol yn y byd go iawn a’r problemau sy’n gysylltiedig â rheoli arfordirol mewn cyfnod pan mae lefel y môr yn codi. Mae Lleoliadau enghreifftiol yn cynnig cyd-destun ond mewn llai o fanylder.

	•  Mae nodweddion Dadansoddi a dehongli yn eich helpu i ddatblygu’r sgiliau a’r galluoedd daearyddol er mwyn cymhwyso gwybodaeth a dealltwriaeth (AA2) a thrin data (AA3).

	•  Mae Gwerthuso’r mater yn cau pob pennod drwy drafod mater allweddol yn ymwneud â thirweddau arfordirol (gyda safbwyntiau croes).

	•  Hefyd, ar ddiwedd pob pennod, mae Crynodeb o’r bennod, Cwestiynau adolygu, Gweithgareddau trafod, Ffocws y gwaith maes (i gefnogi’r ymchwiliad annibynnol) a Darllen pellach dethol.

